CELEX: 62021CN0723
Language: sk
Date: 2021-11-29 00:00:00
Title: Vec C-723/21: Návrh na začatie prejudiciálneho konania, ktorý podal Verwaltungsgericht Cottbus (Nemecko) 29. novembra 2021 – Stadt Frankfurt (Oder) a FWA Frankfurter Wasser- und Abwassergesellschaft mbH/Landesamt für Bergbau, Geologie und Rohstoffe

28.2.2022   
            
            
               SK
            
            
               Úradný vestník Európskej únie
            
            
               C 95/14
            
         
      Návrh na začatie prejudiciálneho konania, ktorý podal Verwaltungsgericht Cottbus (Nemecko) 29. novembra 2021 – Stadt Frankfurt (Oder) a FWA Frankfurter Wasser- und Abwassergesellschaft mbH/Landesamt für Bergbau, Geologie und Rohstoffe
      (Vec C-723/21)
      (2022/C 95/19)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgericht Cottbus
      
         Účastníci konania pred vnútroštátnym súdom
      
      
         Žalobkyne: Stadt Frankfurt (Oder), FWA Frankfurter Wasser- und Abwassergesellschaft mbH
      
         Žalovaný: Landesamt für Bergbau, Geologie und Rohstoffe
      
         Prejudiciálne otázky
      
      
                  1.
               
               
                  
                              a.
                           
                           
                              Má sa článok 7 ods. 3 smernice 2000/60/ES (1) vykladať v tom zmysle, že všetci členovia verejnosti bezprostredne dotknutej projektom sú oprávnení súdne uplatňovať porušenie povinnosti
                              
                                          i)
                                       
                                       
                                          vylúčiť zhoršenie kvality vodných útvarov používaných na výrobu pitnej vody,
                                       
                                    
                                          ii)
                                       
                                       
                                          znížiť mieru úpravy potrebnej na výrobu pitnej vody,
                                       
                                    v nadväznosti na ochranu tretej strany týkajúcu sa zákazu zhoršovania stavu podzemných vôd (pozri rozsudky Súdneho dvora z 28. mája 2020, Land Nordrhein-Westfalen, C-535/18 (2), body 132 a nasl., ako aj z 3. októbra 2019, Burgenland, C-197/18 (3), body 40 a 42)?
                           
                        
                              b.
                           
                           
                              V prípade zápornej odpovede na otázku a):
                              Sú žalobcovia, ktorým bola zverená výroba a úprava pitnej vody, v každom prípade oprávnení uplatňovať porušenie zákazov a príkazov obsiahnutých v článku 7 ods. 3 smernice 2000/60?
                           
                        
            
                  2.
               
               
                  Obsahuje ustanovenie článku 7 ods. 3 smernice 2000/60 popri úlohe dlhodobejšieho plánovania v plánoch využívania a programoch opatrení podobne ako článok 4 smernice 2000/60 aj povinnosť odoprieť povolenie na konkrétne projekty na základe porušenia zákazu zhoršenia aj vo vzťahu k vodným útvarom mimo ochranných pásiem v zmysle článku 7 ods. 3 druhej vety smernice 2000/60 (pozri rozsudok Land Nordrhein-Westfalen, C-535/18, bod 75)?
               
            
                  3.
               
               
                  Vychádzajúc z toho, že článok 7 ods. 3 smernice 2000/60 – na rozdiel od prílohy V k článku 4 smernice 2000/60 – nestanovuje žiadne vlastné referenčné hodnoty na posúdenie zákazu zhoršenia:
                  
                              a.
                           
                           
                              Za akých predpokladov sa má vychádzať z toho, že dochádza k zhoršeniu vodného útvaru a s tým spoločne k zvýšeniu miery úpravy potrebnej na výrobu pitnej vody?
                           
                        
                              b.
                           
                           
                              Mohli by sa za relevantný referenčný bod pre zvýšenie miery úpravy a tým aj pre zákaz zhoršenia podľa článku 7 ods. 3 smernice 2000/60 považovať limitné hodnoty stanovené v prílohe I smernice 98/83/ES (4), čomu nasvedčuje článok 7 ods. 2 posledná veta smernice 2000/60?
                           
                        
                              c.
                           
                           
                              V prípade kladnej odpovede na otázku b):
                              Môže ísť o porušenie zákazu zhoršenia podľa článku 7 ods. 3 smernice 2000/60, keď v prípade jedinej významnej hodnoty nejde o limitnú hodnotu časti A alebo B prílohy I, ale o takzvaný indikačný parameter podľa časti C prílohy I?
                           
                        
            
                  4.
               
               
                  Kedy sa má usúdiť porušenie zákazu zhoršenia kvality pitnej vody podľa článku 7 ods. 3 smernice 2000/60 (k meradlu zákazu zhoršenia podľa článku 4 smernice 2000/60 pozri rozsudok C-535/18, Land Nordrhein-Westfalen, bod 119 a k tomu rozsudok z 1. júla 2015, Bund für Umwelt und Naturschutz Deutschland, C-461/13 (5), bod 52)?
                  
                              a.
                           
                           
                              Stačí pre usúdenie porušenia každé zhoršenie
                              alebo
                           
                        
                              b.
                           
                           
                              musí existovať pravdepodobnosť, že nebude dodržaný indikačný parameter 250 mg/l pre sírany
                              alebo
                           
                        
                              c.
                           
                           
                              musí existovať hrozba nápravných opatrení v zmysle článku 8 ods. 6 smernice 98/83, ktoré zvyšujú nároky na úpravu pitnej vody?
                           
                        
            
                  5.
               
               
                  Obsahuje aj článok 7 ods. 3 smernice 2000/60 popri hmotnoprávnom kritériu skúmania aj požiadavky pre úradný povoľovací proces, je teda judikatúra SDEÚ k článku 4 smernice 2000/60 analogicky použiteľná na rozsah skúmania podľa článku 7 ods. 3 smernice 2000/60 (pozri rozsudok Land 6. Nordrhein-Westfalen, C-535/18, druhá prejudiciálna otázka)?
               
            
                  6.
               
               
                  Musí investor projektu vykonať aj odborné posúdenie možného negatívneho ovplyvnenia článku 7 ods. 3 smernice 2000/60 už vtedy, keď projekt môže porušiť požiadavky článku 7 ods. 3 smernice 2000/60?
               
            
                  7.
               
               
                  Má sa aj tu vychádzať z toho, že toto posúdenie sa musí realizovať v čase vydania vodoprávneho rozhodnutia a v dôsledku toho neskoršie posúdenie nariadené počas súdneho konania nemôže napraviť nezákonnosť vodoprávneho povolenia (pozri rozsudok Land Nordrhein-Westfalen, C-535/18, body 76 a 80 a nasl.)?
               
            
                  8.
               
               
                  Môžu sa pri zvažovaní v rámci povoľovania prípadne prekonať príkazy a zákazy v článku 7 ods. 3 smernice 2000/60 v prospech cieľa sledovaného projektom v prípade, že nároky na úpravu pitnej vody sú nízke alebo ak je účel projektu mimoriadne dôležitý?
               
            
                  9.
               
               
                  Uplatňuje sa ustanovenie článku 4 ods. 7 na článok 7 ods. 3 smernice 2000/60?
               
            
                  10.
               
               
                  Aké povinnosti nad rámec článku 4 smernice 2000/60 možno vyvodiť z článku 7 ods. 2 smernice 2000/60 s tým dôsledkom, že musia byť zohľadnené v procese povoľovania projektu?
               
            
         (1)  Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, 2000, s. 1; Mim. vyd. 15/005, s. 275).
      
         (2)  ECLI:EU:C:2020:391.
      
         (3)  ECLI:EU:C:2019:824.
      
         (4)  Smernica Rady 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 1998, s. 32; Mim. vyd. 15/004, s. 90).
      
         (5)  ECLI:EU:C:2015:433.